Хэт нэхъ лъэщу пIэрэ?
Кисловодск къалэм щекIуэкIащ УФ-м и Президентым и полномочнэ лIыкIуэу Кавказ Ищхъэрэ федеральнэ щIыналъэм щыIэ Меликов Сергей и Кубокым щыщIэбэна Iэпщэрыбанэ зэхэтымкIэ урысейпсо зэхьэзэхуэ.
Зэпеуэм ирихьэлIащ хабзэхъумэ, къарузехьэ IэнатIэхэм я командэ 20, псори зэхэту я хьэлъагъ елъытауэ, гупибгъуу гуэша спортсмени 120-рэ.
Iэпщэрыбанэ зэхэтыр — кикбоксингыр, Iэпщэрыбанэр, нэгъуэщIхэри зыхиубыдэ спорт лIэужьыгъуэщ.
Республикэ МВД-м и СОБР-м и «Эльбрус» гупым екIуу зыкъигъэлъэгъуащ икIи командэ зэпеуэм етIуанэ увыпIэр къыщихьащ. Щхьэзакъуэ зэхьэзэхуэм СОБР-м и лIыкIуэхэм дыщэ медали 4, дыжьыну 3 щызыIэрагъэхьащ.
Къэрал кIуэцI IуэхухэмкIэ министру КъБР-м щыIэ полицэм и генерал-лейтенант Ромашкин Игорь (сурэтым) полицейхэм ехъуэхъуащ икIи ехъулIэныгъэщIэхэр зыIэрагъэхьэну зэригуапэр жиIащ.
Къэрал кIуэцI IуэхухэмкIэ
министерствэу КъБР-м щыIэм
и пресс-IуэхущIапIэ.
